Príloha č. 2
k nariadeniu vlády č. .../2001 Z. z.
Postupy posudzovania zhody zariadení
I.	Posúdenie zhody vzorky typu (postup b)
1.	Autorizovaná osoba zistí a potvrdí, že vzorka zastupujúca danú výrobu, spĺňa ustanovenia medzinárodných dokumentov, ktoré platia pre túto oblasť.
2.	Žiadosť o posúdenie zhody vzorky typu predkladá výrobca alebo jeho splnomocnenec, ktorí pôsobia v rámci Európskeho spoločenstva, autorizovanej osobe podľa svojho výberu. Žiadosť obsahuje
a)	názov a adresu výrobcu a ak je žiadosť predložená splnomocnencom aj jeho názov a adresu,
b)	písomné vyhlásenie, že rovnaká žiadosť nebola súčasne predložená akejkoľvek inej autorizovanej osobe,
c)	dokumentáciu podľa bodu 3.
Žiadateľ predloží autorizovanej osobe vzorku reprezentujúcu danú výrobu (ďalej len „typ“). Autorizovaná osoba môže požadovať ďalšie vzorky, ak sú potrebné na vykonanie testovacieho programu. Typ môže zahŕňať niekoľko verzií zariadenia za predpokladu, že rozdiely medzi verziami neovplyvnia úroveň bezpečnosti a iné požiadavky týkajúce sa funkcie zariadenia.
3.	Dokumentácia umožní posudzovanie zhody zariadenia s požiadavkami príslušných medzinárodných dokumentov. Ak je to na posúdenie potrebné, zahŕňa návrh, konštrukciu, výrobu, inštaláciu a fungovanie zariadenia podľa opisu v bode VIII.
4.	Autorizovaná osoba
4.1	preskúma dokumentáciu a overí, či typ bol vyrobený podľa dokumentácie,
4.2	vykoná alebo nechá vykonať primerané skúšky a nevyhnutné overenie kontrolujúce, či sú splnené požiadavky príslušných medzinárodných dokumentov,
4.3	dohodne sa s výrobcom o mieste, kde sa má vykonať skúška a nevyhnutné overenie.
5.	Ak typ spĺňa požiadavky príslušných medzinárodných dokumentov, autorizovaná osoba vydá žiadateľovi certifikát o skúške typu. Certifikát obsahuje názov a adresu výrobcu, podrobné informácie o zariadení, závery skúšky, podmienky jej platnosti a nevyhnutné údaje na identifikáciu schváleného typu.
K certifikátu sa priloží zoznam príslušných častí dokumentácie a jeho kópiu uchováva autorizovaná osoba.
Ak je výrobcovi odmietnuté vydanie certifikátu, autorizovaná osoba uvedie podrobné odôvodnenie.
Ak výrobca znovu podá žiadosť o typové schválenie zariadenia, ktorému bolo odmietnuté vydanie certifikátu, táto obsahuje dokumentáciu, vrátane pôvodných protokolov o overení, podrobných zdôvodnení predchádzajúceho odmietnutia a podrobností o všetkých modifikáciách zariadenia.
6.	Žiadateľ informuje autorizovanú osobu o tom, že vlastní dokumentáciu týkajúcu sa certifikátu o skúške typu všetkých modifikácií schváleného zariadenia, ku ktorému obdrží dodatočné schválenie, ak také zmeny môžu ovplyvniť zhodu s požiadavkami alebo s predpísanými podmienkami použitia zariadenia. Toto dodatočné schválenie je vo forme dodatku k pôvodnému certifikátu.
7.	Autorizovaná osoba na požiadanie, oboznámi príslušné orgány štátu pod vlajkou ktorého loď pláva a ostatné autorizované osoby o príslušných informáciách týkajúcich sa vydaných alebo odňatých certifikátov o skúške typu a ich dodatkov.
8.	Ostatné autorizované osoby môžu dostať kópie certifikátov o skúške typu a/alebo ich dodatkov. Prílohy k certifikátom sú k dispozícii ostatným autorizovaným osobám.
9.	Výrobca alebo jeho splnomocnenec, pôsobiaci v Európskych spoločenstvách, uchováva s dokumentáciou kópie certifikátov o skúške typu a ich dodatkov 10 rokov po výrobe posledného zariadenia.
II.	Posúdenie zhody zariadenia s certifikovaným typom zariadenia (postup c)
1.	Výrobca alebo jeho splnomocnenec, pôsobiaci v Európskom spoločenstve, zabezpečí a vyhlási, že príslušné zariadenia sú zhodné s typom tak, ako je opísaný v certifikáte o skúške typu a že spĺňajú požiadavky medzinárodných dokumentov, ktoré platia v tejto oblasti. Výrobca alebo jeho splnomocnenec, pôsobiaci v Európskych spoločenstvách, umiestni značku zhody na všetky zariadenia a vydá vyhlásenie o zhode.
2.	Výrobca príjme opatrenia nevyhnutné na to, aby zabezpečil, že výrobný proces zaručuje zhodu vyrábaných zariadení s typom opísaným v certifikáte o skúške typu a s požiadavkami medzinárodných dokumentov, ktoré platia v tejto oblasti.
3.	Výrobca alebo jeho splnomocnenec uchováva vyhlásenie o zhode 10 rokov po výrobe posledného zariadenia.
III.	Posúdenie systému kvality vo výrobe, pri kontrole a výstupných skúškach zariadenia (postup d)
1.	Výrobca spĺňajúci podmienky bodu 2 zabezpečí a vyhlási, že zariadenia sú zhodné s typom opísaným v certifikáte o skúške typu. Výrobca alebo jeho splnomocnenec, pôsobiaci v Európskom spoločenstve, umiestni značku zhody na každé zariadenie a vydá vyhlásenie o zhode. K značke zhody pripojí identifikačný kód autorizovanej osoby zodpovednej za audit podľa bodu 4.
2.	Výrobcovi funguje schválený systém kvality vo výrobe, pri kontrole a výstupných skúškach podľa bodu 3 (ďalej len „systém kvality“) a podlieha auditu podľa bodu 4.
3.	Systém kvality
3.1	Výrobca podá žiadosť na posúdenie svojho systému kvality autorizovanej osobe na príslušné zariadenia podľa vlastného výberu. Žiadosť obsahuje
a)	všetky potrebné informácie o danej kategórii zariadenia,
b)	dokumentáciu týkajúcu sa systému kvality,
c)	dokumentáciu schváleného typu a kópiu certifikátu o skúške typu.
3.2	Systém kvality zabezpečuje zhodnosť zariadení s typom opísaným v certifikáte o skúške typu.
Všetky prvky, požiadavky a opatrenia prijaté výrobcom, sa dokumentujú systematickým a usporiadaným spôsobom vo forme písomných zásad, postupov a pokynov. Dokumentácia systému kvality umožňuje jednotný výklad programov kvality, plánu, príručiek a záznamov.

Obsahuje najmä opis
a)	cieľov kvality a organizačnej štruktúry, zodpovednosti a právomoci manažmentu vzhľadom na kvalitu zariadenia,
b)	technológie výroby, kontroly a zabezpečenia kvality, postupov a systematických činností, ktoré budú použité,
c)	skúšok a overení ktoré sa vykonajú pred, počas a po výrobe a frekvencia v akej sa vykonávajú,
d)	záznamov o kvalite ako sú správy z auditu, údaje overení, ciachovacie údaje, správy o kvalifikácii zamestnancov atď.,
e)	prostriedkov na monitorovanie dosiahnutia požadovanej kvality zariadenia a účinného fungovania systému kvality.
3.3	Autorizovaná osoba posúdi systém kvality, aby určila, či sú splnené požiadavky podľa bodu 3.2. Zhoda systémov kvality s týmito požiadavkami sa predpokladá pri tých systémoch, kde je uplatnená príslušná harmonizovaná slovenská technická norma.
V audítorskom tíme je najmenej jeden člen, ktorý má skúsenosti s posudzovaním príslušných technických požiadaviek. Postup posudzovania zahŕňa návštevu prevádzkových priestorov výrobcu.
Rozhodnutie obsahuje závery z kontroly a ich odôvodnenie a oznámi sa výrobcovi.
3.4	Výrobca sa zaviaže plniť úlohy vyplývajúce zo schváleného systému kvality a udržiavať ho tak, aby zostal adekvátny a účinný.
Výrobca alebo jeho splnomocnenec, pôsobiaci v Európskom spoločenstve, informuje autorizovanú osobu, ktorá schválila systém kvality, o každej zamýšľanej aktualizácii systému kvality.
Autorizovaná osoba vyhodnotí navrhované modifikácie a rozhodne, či modifikovaný systém kvality naďalej spĺňa požiadavky uvedené v bode 3.2, alebo či sa vyžaduje nové hodnotenie.
Autorizovaná osoba oznámi svoje závery výrobcovi. Oznámenie musí obsahovať závery z kontroly a ich odôvodnenie.
4.	Audit vykonávaný autorizovanou osobou
4.1	Účelom auditu je ubezpečiť sa, či výrobca náležite plní úlohy vyplývajúce zo schváleného systému kvality.
4.2	Výrobca na účely auditu umožní autorizovanej osobe vstup do priestorov výroby, kontroly, overovania a skladovania a poskytne jej všetky nevyhnutné informácie najmä:
a)	dokumentáciu systému kvality,
b)	záznamy o kvalite, ako sú správy z auditu a údaje overovaní, ciachovacie údaje, správy o kvalifikácii zamestnancov atď.
4.3	Autorizovaná osoba periodicky vykonáva audit aby sa ubezpečila, že výrobca udržiava a používa systém kvality a poskytuje výrobcovi revíznu správu.
4.4	Naviac môže autorizovaná osoba vykonať neočakávaný audit výrobcu. Počas takéhoto auditu môže, ak je to nevyhnutné, vykonať alebo dať vykonať skúšky overujúce správne fungovanie systému kvality. Autorizovaná osoba výrobcovi poskytne správu o kontrole a ak sa vykonali skúšky, protokoly o skúškach.
5.	Výrobca uchováva 10 rokov po výrobe posledného zariadenia pre potreby kontrolných orgánov
a)	dokumentáciu uvedenú v bode 3.1,
b)	aktualizáciu uvedenú v bode 3.4,
c)	rozhodnutie a správy autorizovaných osôb, ktoré sú uvedené v bodoch 3.4, 4.3 a 4.4.
6.	Autorizovaná osoba na požiadanie oboznámi príslušné orgány štátu, pod vlajkou ktorého loď pláva a ostatné autorizované osoby s príslušnými informáciami týkajúcimi sa vydaných alebo odňatých schválení systému kvality a ich dodatkov.
IV.	Posúdenie systému kvality pri výstupnej kontrole zariadenia (postup e)
1.	Výrobca alebo jeho splnomocnenec, ktorý spĺňa požiadavky ustanovené v bode 2, zabezpečí a vyhlási, že príslušné zariadenia sú zhodné s typom opísaným v certifikáte o skúške typu. Výrobca alebo jeho splnomocnenec pôsobiaci v Európskom spoločenstve, umiestni značku zhody na každé zariadenie a vydá vyhlásenie o zhode. K značke zhody pripojí identifikačný kód autorizovanej osoby zodpovednej za inšpekciu podľa bodu 4.
2.	Výrobcovi funguje schválený systém kvality pri výstupnej kontrole zariadenia podľa bodu 3 a je vykonávaná inšpekcia podľa bodu 4.
3.	Systém kvality
3.1	Výrobca podáva žiadosť na zhodnotenie svojho systému kvality autorizovanej osobe na príslušné zariadenia podľa vlastného výberu. Žiadosť obsahuje
a)	všetky potrebné informácie o danej kategórii zariadenia,
b)	dokumentáciu týkajúcu sa systému kvality,
c)	dokumentáciu schváleného typu a kópiu certifikátu o skúške typu.
3.2	Podľa systému kvality sa preskúša každé zariadenie a vykoná sa primerané overenie, aby sa zabezpečila jeho zhoda s príslušnými požiadavkami medzinárodných dokumentov. Všetky prvky, požiadavky a opatrenia prijaté výrobcom, sa dokumentujú systematickým a usporiadaným spôsobom vo forme písomných zásad, postupov a pokynov. Táto dokumentácia systému kvality zabezpečuje jednotný výklad programov kvality, plánov, príručiek a záznamov. Obsahuje najmä opis
a)	cieľov kvality a organizačnej štruktúry, zodpovednosti a právomoci manažmentu vzhľadom na kvalitu zariadenia,
b)	skúšok a overení ktoré sa vykonajú po výrobe,
c)	prostriedkov monitorovania účinného fungovania systému kvality,
d)	záznamov o kvalite ako sú správy z auditu, údaje overení, ciachovacie údaje, správy o kvalifikácii zamestnancov atď.,
3.3	Autorizovaná osoba posúdi systém kvality aby zabezpečila splnenie požiadaviek uvedených v bode 3.2. Zhoda systémov kvality s týmito požiadavkami sa predpokladá pri tých systémoch, kde je uplatnená príslušná harmonizovaná slovenská technická norma.
V audítorskom tíme je najmenej jeden člen, ktorý má skúsenosti s posudzovaním príslušných technických požiadaviek. Postup posudzovania zahŕňa návštevu prevádzkových priestorov výrobcu.
Autorizovaná osoba oznámi svoje závery výrobcovi. Oznámenie musí obsahovať závery z kontroly a ich odôvodnenie.
3.4	Výrobca sa zaviaže plniť úlohy vyplývajúce zo schváleného systému kvality a udržiavať ho tak, aby zostal primeraný a účinný.
Výrobca alebo jeho splnomocnenec, pôsobiaci v Európskom spoločenstve, informuje autorizovanú osobu, ktorá schválila systém kvality, o každej zamýšľanej aktualizácii systému kvality.
Autorizovaná osoba vyhodnotí navrhované modifikácie a rozhodne, či modifikovaný systém kvality naďalej spĺňa požiadavky podľa bodu 3.2, alebo či sa vyžaduje nové hodnotenie.
Autorizovaná osoba oznámi svoje závery výrobcovi. Oznámenie musí obsahovať závery z kontroly a ich odôvodnenie.
4.	Audit autorizovanou osobou
4.1	Účelom auditu je sa ubezpečiť, či výrobca náležite plní úlohy vyplývajúce zo schváleného systému kvality.
4.2	Výrobca na účely auditu umožní autorizovanej osobe vstup do priestorov výroby, kontroly, overovania a skladovania a poskytne jej všetky nevyhnutné informácie najmä
a)	dokumentáciu systému kvality,
b)	dokumentáciu,
c)	záznamy o kvalite, ako sú správy z auditu a údaje overovaní, ciachovacie údaje, správy o kvalifikácii zamestnancov atď.
4.3	Autorizovaná osoba periodicky vykonáva audit, aby sa ubezpečila, že výrobca udržiava a používa systém kvality a poskytuje výrobcovi revíznu správu.
4.4	Naviac môže autorizovaná osoba vykonať neočakávaný audit výrobcu. Počas takéhoto auditu môže ak je to nevyhnutné vykonať alebo dať vykonať skúšky overujúce správne fungovanie systému kvality. Autorizovaná osoba výrobcovi poskytne správu o kontrole a ak sa vykonali skúšky, protokoly o skúškach.
5.	Výrobca uchováva 10 rokov po výrobe posledného zariadenia pre potreby kontrolných orgánov
a)	dokumentáciu uvedenú v bode 3.1,
b)	aktualizáciu uvedenú v bode 3.4,
c)	rozhodnutie a správy autorizovaných osôb, ktoré sú uvedené v bodoch 3.4, 4.3 a 4.4.
6.	Autorizovaná osoba na požiadanie oboznámi príslušné orgány štátu, pod vlajkou ktorého loď pláva a ostatné autorizované osoby s príslušnými informáciami týkajúcimi sa vydaných alebo odňatých schválení systému kvality a ich dodatkov.
V.	Overenie zhody s certifikovaným typom každého zariadenia alebo štatisticky vybratej vzorky zariadení (postup f)
1.	Výrobca alebo jeho splnomocnenec pôsobiaci v Európskom spoločenstve, skontroluje a potvrdí, že zariadenia, na ktoré sa vzťahujú ustanovenia bodu 3 sú zhodné s typom opísaným v certifikáte o skúške typu.
2.	Výrobca príjme všetky opatrenia potrebné na to, aby výrobný proces zabezpečil zhodu zariadení s typom opísaným v certifikáte o skúške typu. Výrobca umiestni značku zhody na každé zariadenie a vydá vyhlásenie o zhode.
3.	Autorizovaná osoba vykoná skúšky a overenia podľa výberu výrobcu, aby overila zhodu zariadenia s požiadavkami medzinárodných dokumentov, skúškou a overovaním každého zariadenia podľa bodu 4 alebo skúškou a overovaním zariadení na štatistickej vzorky zariadení podľa bodu 5. Výrobca alebo jeho splnomocnenec si ponechá kópiu vyhlásenia o zhode 10 rokov po výrobe posledného zariadenia.
4.	Verifikácia skúškou a overovaním každého zariadenia
4.1	Každý zariadenie je jednotlivo preskúšaný a vykonajú sa primerané overenia, aby sa zistila ich zhoda s typom opísaným v certifikáte o skúške typu.
4.2	Autorizovaná osoba umiestni alebo dá umiestniť svoj identifikačný kód na každé schválené zariadenie a vypracuje písomný certifikát o zhode vzťahujúci sa k vykonaným overeniam.
4.3	Výrobca alebo jeho splnomocnenec zabezpečí, aby bol certifikát o zhode na požiadanie poskytnutý autorizovanej osobe.
5.	Štatistické overenie
5.1	Výrobca predvedie svoje zariadenia vo forme rovnorodých sérií a príjme všetky nevyhnutné opatrenia, aby výrobný proces zabezpečil rovnorodosť každej vyrobenej série.
5.2	Všetky zariadenia sú na overenie k dispozícii vo forme rovnorodých sérií. Z každej série sa vyberie náhodne vzorka. Zariadenia obsiahnuté vo vzorke sú jednotlivo preskúšané a vykonajú sa primerané overenia za účelom zabezpečenia ich zhody s požiadavkami medzinárodných dokumentov, ktoré platia v tejto oblasti a uvedie sa, či je séria schválená alebo zamietnutá.
5.3	V prípade prijatých sérií autorizovaná osoba umiestni alebo dá umiestniť svoj identifikačný kód na každé schválené zariadenie a vypracuje písomný certifikát o zhode vzťahujúci sa k vykonaným overeniam. Všetky zariadenia v sérii sa uvedú na trh s výnimkou tých zariadení zo vzorky, pri ktorých bola zistená nezhoda.
Ak je séria zamietnutá, autorizovaná osoba alebo príslušný orgán príjmu vhodné opatrenia, aby zabránili uvedeniu takej série na trh. V prípade častého zamietnutia sérií môže autorizovaná osoba zastaviť štatistické overovanie.
Na zodpovednosť autorizovanej osoby môže výrobca počas výrobného procesu umiestniť jej identifikačný kód.
5.4	Výrobca alebo jeho splnomocnenec zabezpečí, aby bol certifikát o zhode na požiadanie poskytnutý autorizovanej osoby.
VI.	Overenie zhody každého zariadenia (postup g)
1.	Výrobca zabezpečí a vyhlási, že príslušné zariadenie, na ktoré bol vydaný certifikát podľa bodu 2, je zhodné s požiadavkami medzinárodných dokumentov, ktoré platia v tejto oblasti. Výrobca alebo jeho splnomocnenec pôsobiaci v Európskom spoločenstve, umiestni na zariadenie značku zhody a vydá vyhlásenie o zhode.
2.	Autorizovaná osoba preskúša jednotlivé zariadenia a vykoná primerané overenia, aby zabezpečila ich zhodu s príslušnými požiadavkami medzinárodných dokumentov.
Autorizovaná osoba umiestni alebo dá umiestniť svoj identifikačný kód na schválené zariadenie a vydá písomný certifikát o zhode, vzťahujúci sa k vykonaným overeniam.
3.	Dokumentácie umožňuje posudzovanie zhody s požiadavkami medzinárodných dokumentov a pochopenie konštrukcie, výroby a fungovania zariadenia.
VII.	Posúdenie komplexného zabezpečenia systému kvality vrátane osvedčenia o skúške návrhu (postup h)
1.	Výrobca, ktorý splnil úlohy podľa bodu 2, zabezpečí a vyhlási, že príslušné zariadenia spĺňajú požiadavky medzinárodných dokumentov, ktoré platia v tejto oblasti. Výrobca alebo jeho splnomocnenec pôsobiaci v Európskom spoločenstve, umiestni na zariadenie značku zhody a vydá písomné vyhlásenie o zhode. K značke zhody pripojí identifikačný kód autorizovanej osoby zodpovednej za audit podľa bodu 4.
2.	Výrobcovi funguje schválený systém kvality pri návrhu, vo výrobe, pri výstupnej kontrole a skúškach podľa bodu 3 a podlieha auditu podľa bodu 4.
3.	Systém kvality
3.1	Výrobca podá žiadosť na posúdenie svojho systému kvality autorizovanej osobe. Žiadosť obsahuje
a)	všetky príslušné informácie o kategórii daného zariadenia, a
b)	dokumentáciu týkajúcu sa systému kvality.
3.2	Systém kvality zabezpečí zhodu zariadení s požiadavkami medzinárodných dokumentov, ktoré platia v tejto oblasti.
Všetky prvky, požiadavky a opatrenia prijaté výrobcom, sa dokumentujú systematickým a usporiadaným spôsobom vo forme písomných zásad, postupov a pokynov. Dokumentácia systému kvality zabezpečuje jednotné chápanie zásad a postupov kvality, ako sú programy kvality, plány, príručky a záznamy. Obsahuje najmä opis:
a)	cieľov kvality a organizačnej štruktúry, zodpovednosti a právomoci manažmentu vzhľadom na návrh a kvalitu zariadenia,
b)	technických špecifikácií návrhu vrátane slovenských technických noriem, ktoré sú použité a kde sa úplne nepoužijú slovenské technické normy uvedené v § 6 prostriedkov, ktoré zabezpečia splnenie hlavných požiadaviek medzinárodných dokumentov, ktoré platia v tejto oblasti,
c)	kontroly návrhu a techniky overenia návrhu, procesov a systematických činností, ktoré sú použité, ak sa navrhovanie zariadení vzťahuje k danej kategórii zariadenia,
d)	zodpovedajúcich technológií výroby, manažérstva kvality a zabezpečenia kvality, procesov a systematických činností, ktoré sú použité,
e)	záznamov o kvalite, ako sú správy z auditu a údaje overovaní, ciachovacie údaje, kvalifikačné správy o príslušných zamestnancoch, atď.,
f)	prostriedkov na monitorovanie dosiahnutia požadovanej kvality návrhu a zariadenia a účinného fungovania systému kvality.
3.3	Autorizovaná osoba posúdi systém kvality, aby zistila, či spĺňa požiadavky podľa bodu 3.2. Zhoda systémov kvality s týmito požiadavkami sa predpokladá pri tých systémoch, kde je uplatnená príslušná harmonizovaná slovenská technická norma.
V audítorskom tíme je najmenej jeden člen, ktorý má skúsenosti s posudzovaním príslušných technických požiadaviek. Postup posudzovania zahŕňa návštevu prevádzkových priestorov výrobcu.
Autorizovaná osoba oznámi svoje závery výrobcovi. Oznámenie musí obsahovať závery z kontroly a ich odôvodnenie.
3.4	Výrobca sa zaviaže plniť úlohy vyplývajúce zo schváleného systému kvality a udržiavať ho tak, aby zostal primeraný a účinný.
Výrobca alebo jeho splnomocnenec, pôsobiaci v Európskom spoločenstve, informuje autorizovanú osobu, ktorá schválila systém kvality, o každej zamýšľanej aktualizácii systému kvality.
Autorizovaná osoba vyhodnotí navrhované modifikácie a rozhodne, či modifikovaný systém kvality naďalej spĺňa požiadavky podľa bodu 3.2, alebo či sa vyžaduje nové hodnotenie.
Autorizovaná osoba oznámi svoje závery výrobcovi. Oznámenie musí obsahovať závery z kontroly a ich odôvodnenie.
4.	Audit autorizovanou osobou
4.1	Účelom auditu je sa ubezpečiť, či výrobca náležite plní úlohy vyplývajúce zo schváleného systému kvality.
4.2	Výrobca na účely auditu umožní autorizovanej osobe vstup do priestorov výroby, kontroly, overovania a skladovania a poskytne jej všetky nevyhnutné informácie najmä
a)	dokumentáciu systému kvality,
b)	záznamy o kvalite, ktoré sa predpokladajú v časti systému kvality návrhu, ako sú výsledky analýz, výpočty, overenia, atď.,
c)	záznamy o kvalite, ktoré sa predpokladajú vo výrobnej časti systému kvality, ako sú správy o kontrole a údaje overení, ciachovacie údaje, správy o kvalifikácii zamestnancov atď.
4.3	Autorizovaná osoba periodicky vykonáva audit, aby sa ubezpečila, že výrobca udržiava a používa systém kvality a poskytuje výrobcovi revíznu správu.
4.4	Naviac môže autorizovaná osoba vykonať neočakávaný audit výrobcu. Počas takéhoto auditu môže, ak je to nevyhnutné, vykonať alebo dať vykonať skúšky overujúce správne fungovanie systému kvality. Autorizovaná osoba výrobcovi poskytne správu o kontrole a ak sa vykonali skúšky, protokoly o skúškach.
5.	Výrobca uchováva 10 rokov po výrobe posledného zariadenia pre potreby kontrolných orgánov
a)	dokumentáciu uvedenú v bode 3.1,
b)	aktualizáciu uvedenú v bode 3.4,
c)	rozhodnutie a správy autorizovaných osôb, ktoré sú uvedené v bodoch 3.4, 4.3 a 4.4.
6.	Autorizovaná osoba na požiadanie oboznámi príslušné orgány štátu, pod vlajkou ktorého loď pláva a ostatné autorizované osoby s príslušnými informáciami týkajúcimi sa vydaných alebo odňatých schválení systému kvality a ich dodatkov.
7.	Skúška návrhu
7.1	Výrobca podá žiadosť o skúšku návrhu jedinej autorizovanej osobe.
7.2	Žiadosť umožňuje pochopenie návrhu, výroby a fungovania zariadenia, posúdenie zhody s požiadavkami medzinárodných dokumentov. Žiadosť obsahuje:
a)	technické návrhové špecifikácie vrátane noriem, ktoré sú aplikované,
b)	nevyhnutné podporné dokumenty dokazujúce ich primeranosť najmä tam, kde nie sú plne uplatnené normy podľa § 5. Tieto podporné dokumenty zahŕňajú výsledky testov vykonaných vo vhodnom laboratóriu výrobcu alebo vykonaných v jeho mene.
7.3	Autorizovaná osoba preskúma žiadosť a ak návrh spĺňa ustanovenia medzinárodných dokumentov, vydá žiadateľovi certifikát o skúške návrhu. Certifikát o skúške návrhu obsahuje závery skúšky, podmienky jeho platnosti, údaje potrebné na identifikáciu schváleného návrhu, a ak je to potreba, opis fungovania zariadenia.
7.4	Žiadateľ informuje autorizovanú osobu, ktorá vydala certifikát o skúške návrhu o každej modifikácii schváleného návrhu. Autorizovaná osoba, dodatočne schváli modifikácie návrhu, ak zmeny môžu ovplyvniť zhodu s príslušnými požiadavkami medzinárodných dokumentov alebo s predpísanými podmienkami na použitie zariadenia. Toto dodatočné schválenie je vo forme dodatku k pôvodnému certifikátu o skúške návrhu.
7.5	Autorizované osoby na požiadanie poskytnú príslušným orgánom štátu, pod vlajkou ktorého loď pláva a ostatným autorizovaným osobám príslušné informácie týkajúce sa
a)	vydaných certifikátov o skúške návrhu a vydaných dodatkov,
b)	odňatých schválení návrhu a doplnkových schválení.
VIII.	dokumentácia, ktorú výrobca predloží autorizovanej osobe
1.	Tento bod sa vzťahuje na všetky postupy v bodoch I až VII.
2.	Dokumentácia uvedená v bodoch I až VII obsahuje všetky príslušné údaje a prostriedky použité výrobcom na zabezpečenie zhody zariadenia s požiadavkami, ktoré sa naň vzťahujú.
3.	Dokumentácia umožňuje pochopenie konštrukcie, výroby a fungovanie zariadenia a umožňuje posúdenie zhody s požiadavkami príslušných medzinárodných dokumentov.
4.	Dokumentácia, ak je to potrebné vo vzťahu k posudzovaniu zhody zahŕňa:
a)	všeobecný opis typu,
b)	koncepčný zámer, stavebné a výrobné výkresy a schémy komponentov, montážnych podskupín, obvodov, atď.,
c)	opis a vysvetlenie potrebné na pochopenie týchto výkresov a schém, vrátane funkcie zariadenia,
d)	výsledky vykonaných konštrukčných výpočtov, vykonaných nestranných skúšok, atď.,
e)	nestranné protokoly o skúškach,
f)	príručky na inštaláciu, používanie a údržbu.
5.	Dokumentácia návrhu podľa potreby obsahuje:
a)	overenia týkajúce sa zariadenia zabudovaného v zariadení,
b)	overenia a certifikáty týkajúce sa metód výroby a/alebo kontroly a/alebo monitorovania zariadenia,
c)	akýkoľvek iný dokument, ktorý by mohol autorizovanej osobe pomôcť zvýšiť úroveň posudzovania.